51 क्विं. धान के साथ ट्रैक्टर जब्त
अंकिरा | मंगलवार सुबह फरसाबहार तहसीलदार नंदजी पांडेय, खाद्य निरीक्षक विक्रांत नायडु एवं मंडी उपनिरीक्षक अशोक सिन्हा की टीम ने अवैध धान जब्त करने में सफलता हासिल की। गश्त के दौरान उन्हें पता चला कि कोल्हेनझरिया के बसंत किराना स्टोर से ट्रैक्टर में धान लोड किया जा रहा है, जिससे संयुक्त टीम तत्काल मौके पर पहुंची।
जहां जितेंद्र साय के टेक्टर क्रमांक सीजी 14 ई 0894 पर धान के मालिक बसंत गुप्ता का पर्चा नहीं होने की बात बताई गई। इससे 128 बोरी धान (51.20 क्विंटल) एवं ट्रैक्टर को जब्त किया गया। धान को कोनपारा मंडी प्रभारी के सुपुर्द किया गया। साथ ही ट्रैक्टर को तुमला थाना के सुपुर्द किया। मामले में आगे की कार्रवाई की जा रही है। उल्लेखनीय है कि समर्थन मूल्य में धान खरीदी शुरू होते ही बिचौलिए सक्रिय हो जाते हैं। वे अन्य प्रातांे से कम कीमत में धान लाकर खरीदी केंद्रों में खपाते हैं। अनेक बिचौलिए ऐसे हैं, जिनके पास नाम मात्र की जमीन नहीं होती या काफी कम होती है। इसके बावजूद क्षेत्र के किसानों को बहला-फुसला कर उनके पर्चे पर धान बिक्री करते हैं। जिसके एवज में पर्चा देने वाले किसानों को धोती, साड़ी जैसे कम कीमत की गिफ्ट दे देते है और वे मोटी रकम कमाते है। जिससे शासन को भी लाखों का चूना लगता है। इससे पहले भी खाद्य निरीक्षक द्वारा दो बार बिचौलियों द्वारा लाए जा रहे धान जब्त किया जा चुका है। इसके बाद भी बिचौलिए अपने नेटवर्क के दम पर गुप्त रूप से अपना धंधा चला ही रहे हैं। से लोगों के पकडऩे के बाद अधिकारियों समक्ष भी असमंजस की स्थिति उत्पन्न हो जाती है। जहां पर्चा धारी किसानों को बिचौलिए ऐसा पाठ पढ़ाए रहते हैं कि किसान अडिग होकर अपना दूसरे का धान को अपना बताते है। बताया जाता है कि मंडियों में भी बिचौलिए हर समय सक्रिय रहते हैं। जो अधिकारियों को देख या आने की सूचना पाकर रफूचक्कर हो जाते हैं। बताया जाता है कि मंडी प्रभारियों को भी इनकी जानकारी रहती है। पर वे इतने दबाव में रहते हैं कि कुछ बता पाने की स्थित में नहीं रहते।
bho_Deva hin_Deva hin_Deva